18.9.2023.
LV
Eiropas Savienības Oficiālais Vēstnesis
L 229/33
3.
Jebkādu kopīgo iepirkumu, ko veic pēc 2. punkta a) apakšpunkta iii) punktā minētajām apspriedēm, dalībvalstis veic saskaņā ar noteikumiem, kas izklāstīti Eiropas Parlamenta un Padomes Direktīvas 2014/24/ES (31) 38. un 39. pantā un Eiropas Parlamenta un Padomes Direktīvas 2014/25/ES (32) 56. un 57. pantā.
23. pants
Krīzes posma aktivizēšana 1.
Uzskata, ka pusvadītāju krīze iestājas tad, ja:
a) ir nopietni pusvadītāju piegādes ķēdes traucējumi vai nopietni šķēršļi pusvadītāju tirdzniecībai Savienībā, kā rezultātā rodas ievērojams pusvadītāju, starpproduktu vai izejvielu, vai apstrādātu materiālu trūkums; un b) šāds ievērojams trūkums kavē kritiski svarīgajās nozarēs izmantoto būtisko produktu piegādi, remontu vai apkopi tādā mērā, ka tam būtu nopietna negatīva ietekme uz kritiski svarīgo nozaru darbību, ņemot vērā to ietekmi uz sabiedrību, ekonomiku un drošību Savienībā. 2.
Ja Komisija uzzina par iespējamu pusvadītāju krīzi, ievērojot 22. panta 2. punktu, tā izvērtē, vai ir izpildīti šā panta 1. punktā minētie nosacījumi.
Minētajā novērtējumā ņem vērā iespējamo krīzes posma pozitīvo un negatīvo ietekmi uz Savienības pusvadītāju nozari un kritiski svarīgajām nozarēm.
Ja šāds novērtējums sniedz konkrētus un ticamus pierādījumus, Komisija, pēc apspriešanās ar Eiropas Pusvadītāju padomi, var ierosināt Padomei aktivizēt krīzes posmu. 3.
Padome ar kvalificētu balsu vairākumu var aktivizēt krīzes posmu, izmantojot Padomes īstenošanas aktu.
Krīzes posma ilgumu konkretizē īstenošanas aktā, un tas nepārsniedz 12 mēnešus.
Komisija regulāri un jebkurā gadījuma vismaz reizi trijos mēnešos ziņo Eiropas Pusvadītāju padomei un Eiropas Parlamentam par krīzes stāvokli. 4.
Pirms beidzas krīzes posma aktivizēšanas termiņš, Komisija izvērtē, vai ir vietā pagarināt krīzes posmu.
Ja šāds novērtējums sniedz konkrētus un ticamus pierādījumus tam, ka krīzes aktivizēšanas nosacījumi joprojām ir izpildīti, un pēc apspriešanās ar Eiropas Pusvadītāju padomi, Komisija var ierosināt Padomei pagarināt krīzes posmu.
Padome ar kvalificētu balsu vairākumu var pagarināt krīzes posmu, izmantojot Padomes īstenošanas aktu.
Pagarinājuma ilgumu ierobežo un konkretizē Padomes īstenošanas aktā.
Pienācīgi pamatotos gadījumos Komisija var ierosināt vienu vai vairākas reizes pagarināt krīzes posmu. 5.
Krīzes posmā Komisija, pēc apspriešanās ar Eiropas Pusvadītāju padomi, izvērtē krīzes posma priekšlaicīgas izbeigšanas piemērotību.
Ja izvērtējumā tā norādīts, Komisija var ierosināt Padomei izbeigt krīzes posmu.
Padome var izbeigt krīzes posmu ar Padomes īstenošanas aktu. 6.
Krīzes posmā Komisija pēc dalībvalsts pieprasījuma vai pēc savas iniciatīvas vajadzības gadījumā sasauc Eiropas Pusvadītāju padomes ārkārtas sanāksmes.
(31) Eiropas Parlamenta un Padomes Direktīva 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (OV L 94, 28.3.2014., 65. lpp.).
(32) Eiropas Parlamenta un Padomes Direktīva 2014/25/ES (2014. gada 26. februāris) par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK (OV L 94, 28.3.2014., 243. lpp.).